# Alaušas

### Straipsnis iš Vikipedijos, laisvosios enciklopedijos.

Alaušas
Vieta | Utenos rajonas, Lietuva
Plotas | 10,54 km²
Kranto linijos ilgis | 22 km
Kilmė | Ledyninis
Didžiausias gylis | 42 m
Tūris | 0,1255 km³
Išteka | Alauša

Ãlaušas – 1054 ha ežeras, telkšantis Utenos rajone, Lietuvoje. Alaušo gylis siekia net 42 m. Ežere yra 2 salos, kurių bendras plotas 5,3 ha. Ežero ilgis – 5 km, vidutinis plotis – 2,2 km, kranto linijos ilgis – 22 km, vandens tūris 125,5 mln. m³. Ežero dubuo sudarytas iš dviejų rinų. Ežerą maitina palyginti nedidelis baseinas (52 km²), todėl vandens lygis svyruoja neženkliai – apie 30–40 cm per metus, o vandens skaidrumas vasarą siekia 4–6 m. Nors ežeras gilus, tačiau plačiaerdvis, vėjo gerai išmaišomas, ir vandens temperatūra dugne per metus svyruoja nuo 2 iki 8°C.

Šiaurinėje ežero pakrantėje – Alaušų kaimas, pietinėje – Sudeikių miestelis.

## [taisyti] Istorija

'Užuolaušio Bislių viensodija, kurios teritorijoje tarybiniais metais įkurta plytinė. Planas sudarytas 1870 m.'

Šiaurinė ežero pusė anksčiau priklausė valstybiniam Užpalių dvarui. Apie 1830 metus (galbūt po I-ojo sukilimo) į šiaurinę pusę buvo atkelti (arba atsikėlė) daug naujakurių, kuriems skirta žemės nuosavybės teise. Nuo tada dvaro sąrašuose atsiranda Alaušų kaimas.

Įdomu, kad dabar tankiu eglynu apaugęs šiaurinėje pusėje esantis kalnas anksčiau buvo tuščias ir smėlingas, o vietiniai gyventojai galėjo džiaugtis nebent dideliais ganyklų plotais. Tarybiniais metais ši teritorija aktyviai užsodinama, pastatoma plytinė, kasamas molis (dar ir dabar viena iš kalvų vadinama Moliakalniu), atsiradusiose duobėse veisiamos žuvys.

Rašytojas Vaižgantas aprašė legendą apie bažnyčios varpą, nuskandintą ežere (kūrinys „Alaušo“ varpas).

Rodomas puslapis "http://lt.wikipedia.org../../../a/l/a/Alau%C5%A1as.html"

Kategorija: Utenos rajono ežerai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Polski